เอาใจวัยรุ่น
เกาะกระแสตามมาติดๆ สำหรับแบงก์กรุงเทพ ที่อาศัยจังหวะประเทศไทยกำลังอยู่ในช่วงฟุตบอลฟีเวอร์ ชิงเปิดตัวประกาศความร่วมมือกับสโมสรฟุตบอลเชลซี ภายใต้แนวคิด &#8220;One Team One Spirit&#8221; หรือ &#8220;เชลซีทำได้ คนไทยทำได้&#8221;
29 ต.ค. 2565

เกาะกระแสตามมาติดๆ สำหรับแบงก์กรุงเทพ ที่อาศัยจังหวะประเทศไทยกำลังอยู่ในช่วงฟุตบอลฟีเวอร์ ชิงเปิดตัวประกาศความร่วมมือกับสโมสรฟุตบอลเชลซี ภายใต้แนวคิด “One Team One Spirit” หรือ “เชลซีทำได้ คนไทยทำได้”
นัยว่าเพื่อมุ่งเน้นความเป็นน้ำหนึ่งใจเดียวกันผ่านการแข่งขันกีฬาฟุตบอล และสร้างแรงบันดาลใจให้กับคนไทยได้รู้จักการทำงานเป็นทีม มุ่งมั่นเพื่อเป้าหมายที่ต้องการร่วมก้น
เรื่องนี้ ทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ บอกว่า เหตุผลที่เลือกทีมเชลซีเป็นพันธมิตรในครั้งนี้  เนื่องจากทีมเชลซีได้รับความนิยมอย่างมากในไทย มีฐานแฟนเพจมากถึง 5 ล้านคน จากแฟนทีมชาวเชลซีทั่วโลกที่มีอยู่ 412 ล้านคน 
ถือได้ว่าในช่วง 10 ปีที่ผ่านมา ทีมเชลซีเป็นทีมที่มีการเติบโตสูงมาก โดยเฉพาะการขยายแฟนบอลมายังไทย ซึ่งถือเป็นคนรุ่นใหม่ที่มีอายุต่ำกว่า 45 ปีลงมา จึงสอดคล้องกับความต้องการของแบงก์กรุงเทพ ที่ต้องการขยายฐานลูกค้าลงมายังกลุ่มคนรุ่นใหม่นี้เช่นกัน เพราะมีแนวโน้มเป็นกลุ่มลูกค้าที่มีการใช้จ่ายสูง 
สำหรับกิจกรรมแรกที่แบงก์กรุงเทพและทีมเชลซีร่วมจัดขึ้น จะเป็นแคมเปญมอบโชคแก่ลูกค้าบัตรเดบิตบีเฟิสต์สมาร์ทและบัตรเดบิตบีเฟิสต์ ผู้ใช้บริการหักบัญชีอัตโนมัติและผู้ถือบัตรเครดิต ด้วยรางวัลใหญ่สุด แพ็กเกจทัวร์ลอนดอน
เอ้า! ใครเป็นสาวกเชียร์ทีมเชลซี ก็อย่าลืมใช้บริการแบงก์กรุงเทพได้ เดี๋ยวนี้ยุคเจนวายเขาเลิกเป็นแบงก์สูงวัยแล้ว...นะคร้าบบ ทราบแล้วเปลี่ยน